Projekts EEZ Apvienotās Komitejas Lēmums ar kuru groza EEZ līguma 31. protokolu par sadarbību īpašās jomās, kuras nav saistītas ar četrām pamatbrīvībām - Kopienas kopējās nostājas projekts /* SEC/2005/0258 galīgā redakcija */





[pic] | EIROPAS KOPIENU KOMISIJA | Briselē, 23.2.2005 SEC(2005) 258 galīgā redakcija Projekts EEZ APVIENOTĀS KOMITEJAS LĒMUMS ar kuru groza EEZ līguma 31. protokolu par sadarbību īpašās jomās, kuras nav saistītas ar četrām pamatbrīvībām - Kopienas kopējās nostājas projekts -(iesniegusi Komisija) PASKAIDROJUMA RAKSTS 1. EEZ līguma 31. protokolā ir iekļauti īpaši noteikumi par Kopienas un EEZ EBTA valstu sadarbību ārpus četrām pamatbrīvībām. 2. Pievienotais EEZ Apvienotās komitejas lēmuma projekts paredz grozīt 31. protokolu, lai paplašinātu sadarbību pētniecības un tehnoloģiju attīstības jomā. Tas nodrošina sadarbības satvaru un izklāsta kārtību, kādā EEZ EBTA valstis iesaistās Kopienas programmās un darbībās no 2005. gada 1. janvāra, atbilstoši ES 2005. gada vispārējā budžeta pozīcijai: - Budžeta pozīcija 08.14.01: Sagatavošanās darbība Eiropas drošības pētniecības sekmēšanai (2005). 3. Padomes Regulas (EK) Nr. 2894/94 par EEZ līguma īstenošanas kārtību 1. panta 3. punkta b) apakšpunktā ir paredzēts, ka Padome pēc Komisijas priekšlikuma izstrādā Kopienas nostāju par šādiem lēmumiem. 4. EEZ Apvienotās komitejas lēmuma projekts ir iesniegts apstiprināšanai Padomē, pēc tam Komisija Kopienas pozīciju iesniegs EEZ Apvienotajai komitejai pie pirmās izdevības. Projekts EEZ APVIENOTĀS KOMITEJAS LĒMUMS ar kuru groza EEZ līguma 31. protokolu par sadarbību īpašās jomās, kuras nav saistītas ar četrām pamatbrīvībām EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas grozīts ar Protokolu, ar kuru pielāgo Eiropas Ekonomikas zonas līgumu, turpmāk tekstā - „Līgums”, un jo īpaši tā 86. un 98. pantu, tā kā (1) Līguma 31. protokols tika grozīts ar EEZ Apvienotās komitejas … Lēmumu Nr. …/…[1] . (2) Ir lietderīgi paplašināt līguma Līgumslēdzēju pušu sadarbību, iekļaujot arī sagatavošanās darbību Eiropas drošības pētniecības sekmēšanai (2005). (3) Tādēļ jāgroza līguma 31. protokols, lai šī sadarbība varētu sākties 2005. gada 1. janvārī, IR NOLĒMUSI ŠĀDI. 1. pants Līguma 31. protokola 1. pantu groza šādi: 1. Ar šādu tekstu aizstāj 1. punktu: „1. EBTA valstis no 1994. gada 1. janvāra piedalās Kopienas rīcību pamatprogrammu īstenošanā pētniecības un tehnoloģiju attīstības jomā, kā minēts 5. punktā, un no 2005. gada 1. janvāra, kā minēts 8. punktā, piedalās tās īpašās programmās.” 2. Ar šādu tekstu aizstāj 2. punktu: „2. EBTA valstis saskaņā ar līguma 82. panta 1. punkta a) apakšpunktu finansē darbības, kas minētas 5. un 8. punktā.” 3. Ar šādu tekstu aizstāj 6. punktu: „6. Darbības novērtēšanu un svarīgāko pārprofilēšanu Kopienas rīcību pamatprogrammās pētniecības un tehnoloģiju attīstības jomā, kā minēts 5. un 8. punktā, veic saskaņā ar procedūru, kas noteikta līguma 79. panta 3. punktā.” 4. Aiz 7. punkta pievieno šādu punktu: „8. EBTA valstis no 2005. gada 1. janvāra iesaistās Kopienas darbībās, kuras saistītas ar šādu Eiropas Savienības 2005. gada vispārējā budžeta posteni: - Budžeta pozīcija 08.14.01: „Sagatavošanās darbība Eiropas drošības pētniecības sekmēšanai (2005)”.” 2. pants Šis lēmums stājas spēkā nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar līguma 103. panta 1. punktu*. To piemēro no 2005. gada 1. janvāra. 3. pants Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā. Briselē, EEZ Apvienotās komitejas vārdā – priekšsēdētājs EEZ Apvienotās komitejas sekretāri [1] OV L … * [Konstitucionālas prasības nav norādītas.] [Norādītas konstitucionālas prasības.]